לחברי ארגון הסגל המנהלי,

**קהילה יקרה,**

בשעות הללו עם ישראל כולו מצוי באחד מרגעי השבר המטלטלים ביותר בתולדותיו.

החשיפה לזוועות המחרידות של רצח המוני של חפים מפשע ילדים, נשים, זקנים וטף, טבח נתעב חלום בלהות שטרם התגלה מלואו. מציאות שכזו אשר טפחה על פנינו, נקרעו המסכות מפני הרוע הצרוף.

צריך להביט באמת נכוחה ולהודות, כשלנו כולנו בלהכיר במציאות. הזמן לחשבון נפש עוד יגיע.

ההתקפות הרצחניות שבאו לחסל את המהות של להיות " עם חופשי בארצנו " לא יצלחו. לעולם לא זה כאן ועכשיו, לא באלף רבתי!

לצד זה חזינו באלפי גיבורי חיל שקמו בן רגע ועזבו את יקיריהם וחרפו נפשם על מנת להציל "נפש אחת מישראל" זו הרוח היהודית והישראלית במיטבה. עם ישראל מתגלה בשעה קשה זו בגדולתו, באחדותו ובצד היפה והמיוחד שלו. כולנו "כל ישראל ערבין זה לזה".

לדאבון ליבנו גם בקרב קהילת הקמפוס ,ארגוני הסגל השונים והתלמידים והתלמידות שלנו יש נרצחים ונפגעים ואנו מסייעים להם ככל שניתן ועומדים לרשותם בכל עת.

רוח ההתנדבות פועמת גם בקרבנו בעשרות מיזמים שונים מכל הסגלים, מאגודת הסטודנטים, מדקאנט הסטודנטים. מארגון הסגל המנהלי, ההסתדרות הכללית, יוזמות פרטיות רבות ועוד' , כאן המקום להודות לכולם. לאחרונה אף יצאה משלחת משותפת לכלל הסגלים והסטודנטים לעזרה בקטיף בנחל הבשור.

הימים קשים מנשוא ומלחמה ארוכה עוד לפנינו. הסבלנות קצרה וישנו גם קושי אמיתי להתרכז בעבודה .

יחד עם זאת אנו מנסים לייצר חזרה הדרגתית לקמפוס ,ולפעול לקבע עוגנים של שגרה בתוך הקושי הקיים.

בשיתוף מלא עם הנהלת האוני' ואגף משאבי אנוש פעלנו מיד לתת מענה למצב, בעזרת **העבודה מרחוק,** תוך שימת דגש מרבי ליכולת התמרון של המנהלים שהונחו בשיקול דעת לסייע ככל שניתן בעבודה מרחוק עם דגש להורים עם ילדים קטנים. כמו כן במקרים מסוימים שהדבר נדרש לדעת סמנכ"ל, מנהל אגף, או ראש מנהל פקולטה, בהיקף מוגבל גם **בעבודה משולבת** מהקמפוס ומרחוק באותו היום.

**התנדבות**- ישנה אפשרות לפעילות התנדבותית בהיקף סביר בזמן עבודה באישור מנהל, בדגש על פעילויות התנדבותיות מוסדרות אשר מרוכזות בימים אלו על ידי מדור יעוץ ארגוני, הדרכה ורווחה וכן על ידי הנציבות לשוויון מגוון וקהילה, דקאנט הסטודנטים ואגודת הסטודנטים, כמו כן התנדבות מוסדרת במסגרת ההסתדרות הכללית.

מצער עד מאד לראות קמפוס ריק מתלמידים, אנו גאים באלפי התלמידים על כל מרכיבי החברה על התגייסותם ללא חת להגנת העם והמולדת. זו שעת הכרעה. נסייע להם בכל דבר שיצטרכו שישובו בשלום לכיתות הלימוד.

עובדי האוני' הם עובדים מסורים ומוערכים. אנו פה עבורכם זמינים לכל שאלה או מצוקה יחד עם אגף משאבי אנוש, מדור רווחה והעובדות הסוציאליות והשיירות הפסיכולוגי. אל תהססו לפנות אלינו בכל קושי. נהייה מעורבים ונסייע בכל נושא. בואו נודה על הכרת הטוב, נהייה אדיבים וסובלניים יותר אחד כלפי השני.

מעת לעת יוצאות הנחיות מעודכנות מטעם משאבי אנוש ובשיתוף הארגון להתנהלות בעבודה.

אני ושאר חברי המועצה מבקשים לחזק את ידי עם ישראל כולו ומקווים לחזרה לעשייה ולימי לימוד כבשגרה.

תשמרו על עצמכם ועל בני משפחותיכם. מאחלים החלמה לפצועים וחזרה מלאה של כל החטופים.

**ביחד ננצח, אין לנו ארץ אחרת!**

בברכת ימים שקטים,

**אבי מאירוביץ'- יו"ר ארגון הסגל המנהלי וחברי מועצת העובדים**